Chomet e oamp diwezhat a-walc'h en archerdi, ken ac'hann d'un archer dont d'am c'haout, paperioù gantañ en e zaouarn : « Deuit d'am heul ! » emezañ en un doare sec'h ha drouk. Heuliañ a ris anezhañ betek burev penn bras an archerien, ar jeneral Dirou. Mont a ris tre e-barzh met lakaet e voe din ar grizilhonoù war ma daouarn... Lavaret a reas ar  jeneral diouzhtu : « Kavet eo bet hoc'h enlouc'hoù war ar bistolenn !!! Lazhet ho peus ho kwaz ! »